***Collegium Musicum Live*** je tretí album slovenskej art rockovej skupiny Collegium Musicum. Bol nahratý naživo v Koncertnej sieni vtedajšieho česko-slovenského rozhlasu v Bratislave v dňoch 21 - 22. júla 1973. Je to prvý slovenský rockový koncertný album (live album). Marián Jaslovský napísal:
„Nešlo o typickú živú nahrávku s mobilným nahrávacím zariadením, ale de facto o koncert usporiadaný v nahrávacom štúdiu."

Charakteristika
---------------

Album obsahuje štyri skladby, všetky dovtedy nevydané. „Album je v celej histórii skupiny „najinštrumentálnejší", bravúrny, trochu narcisticky zahľadený do techniky. Súhra troch hudobníkov je dokonalá.".   
Fedor Frešo o ňom povedal: „Podobne ako „Šeherezádu" (pozn. „Suita po tisíc a jednej noci") sme sa rozhodli aj riešiť Collegium Musicum Live. Dostali sme sa do istej dilemy ako pred Konvergenciami:čo chceme urobiť s tými inštrumentálnymi skladbami, ako to chceme zahrať, keď sme to šesť týždňov mleli v Rusku na turné, kde sme boli to leto s Prúdmi. Ako to chceme zmáknuť, keď to máme odomleté, ako to leží a beží? Tak padlo rozhodnutie, že si zopakujeme metódu zo „Šeherezády", ale s iným režisérom, oslovili sme Leoša Komárka, s ktorým sme sa rozkmotrili pri nahrávani rozhlasovej verzie „Hommage" (pozn. „Hommage à J. S. Bach"). Ponuku prijal a chcel ako zvukára Vladimíra Marka. Takže to má iný zvuk, ako „Šeherezáda". Myslím, že platňa sa pomerne vydarila."

### Charakteristika Mariána Vargu

„Je to dobré iba po stránke hráčskeho zvládnutia. Spokojný som – aj to len čiastočne – iba so skladbou „Si nemožná". Zvukové a technické spracovanie je úplne nanič. Po Konvergenciách je to značný krok späť, tu sa začína koniec Collegia v pôvodnej zostave. Boli to veľmi hektické časy, koncertné šnúry, cestovanie, fyzické i nervové vypätie, zázrak, že som to vôbec prežil. Keď vznikalo Collegium, žil som v predstave, že budeme hrať možno raz do týždňa. A zrazu prišlo toto... Kladom bolo, že sme sa ako kapela maximálne zohrali. To všetko ostatné už boli skôr negatíva. Napríklad sa začali vyostrovať osobné konflikty, najmä medzi mnou a Fedorom..."

Reedície
--------

Okrem pôvodnej LP vydanej v Opuse („v nadštandardnom rozkladacom obale obsahujúcom viacero čiernobielych momentiek ako aj trojjazyčný (slovenčina, angličtina, nemčina) dobový sleeve-note Jána Kovářa") vyšiel tento album v:

* Jupiter Records (vo vtedajšej SRN) ako LP, s mierne pozmenenou fotografiou na obale (1975), podľa iných zdrojov 1976
* Opus spolu so *Zelenou poštou* na spoločnom CD
* Pavian Records ako CD, s mierne pozmenenou fotografiou na obale (1992)
* Opus, CD (1998)
* Opus, CD (2007)

Skladby
-------

### Strana A

1. „Burleska" (Marián Varga / Fedor Frešo / Dušan Hájek) – 11:07
2. „Si nemožná I." (Marián Varga) – 8:52

### Strana B

1. „Si nemožná II." (Marián Varga) – 8:05
2. „Monumento" (Marián Varga / Fedor Frešo / Dušan Hájek) – 14:51

Tvorcovia
---------

* Marián Varga - Hammond organ
* Fedor Frešo - basová gitara
* Dušan Hájek - bicie

Referencie
----------

1. ↑  PENER, Martin. *Marián Jaslovský: Collegium Musicum* [online]. Pravé Spektrum, 29.06.2007, [cit. 2009-12-13]. Dostupné online.
2. 1 2 3 4  JASLOVSKÝ, Marián. *Collegium Musicum*. 1. slov. vyd. Bratislava : Slovart, 2007. 271 s. ISBN 978-80-7145-962-0.
3. ↑  OKRUCKÝ, Svetozár. *Démonická legenda* [online].. Dostupné online. Archivované 2007-07-10 z originálu.
4. ↑   *COLLEGIUM MUSICUM LIVE* [online]. Prog Archives, [cit. 2009-12-13]. Dostupné online.
5. ↑   *Opus vydáva remastrované verzie legendárnych albumov skupiny Collegium Musicum a Marián Varga vyráža na turné (1. časť)* [online]. music.server.sk, 6.2.2007, [cit. 2009-12-13]. Dostupné online. [nefunkčný odkaz]

Externé odkazy
--------------

* LP *Collegium Musicum Live*(po rusky)/(po anglicky)

  


| * z
* d
* u
Collegium musicum |
| --- |
| 
* Marián Varga
* Fedor Frešo
* Dušan Hájek

 |
| Štúdiové albumy | 
* *Collegium musicum*
* *Konvergencie*
* *Collegium Musicum Live*
* *Marián Varga & Collegium Musicum*
* *Continuo*
* *On a ona*
* *Divergencie*

 |
| EP | 
* *Hommage à J.S.Bach / Ulica plná plášťov do dažďa*

 |
| Živé albumy | 
* *Collegium Musicum ’97*
* *Speak, Memory*

 |